۱۴۴۶-۴-۷ تاریخ ۲۴ ساعته خبرونه تېرو ۲۴ ساعتونو کې د سرې میاشتې د فعالیتونو خبرونه: ننګرهار: د افغانی سرې میاشتې سرپرست عمومی رئیس له مل پلاوی سره ختیځ زون ته سفر وکړ. هلمند: نوزاد ولسوالۍ کې له ۱۰۰ بې سرپرسته کورنیو سره د ۹.۶ ټنه خوراکی توکو او ۱۰۰ رأسه غواګانو مرسته ترسره شوه. پروان: د ولایتی مجامع غړو او رضاکارانو ته د ځانګړې اونۍ او د سرې میاشتې د هر اړخیزو فعالیتونو په تړاو د عامه پوهاوی غونډه ترسره شوه. تخار: د روغتیایی کارکوونکو پر مټ په تېرو ۳۰ ورځو کې ۱۰۲۹۵ تنو ناروغانو ته روغتیایی خدمات وړاندې شوی. میدان وردګ: د سید آباد ولسوالۍ د هفت آسیاب او یوسف خېلو په سیمو کې ۵۱ تنو ته د جلب او جذب په موخه غونډه ترسره شوه. غزنی: ښوونیز مرکز کې لسو تنو رضاکارانو ته د ناچاوده توکو د مخنیوی او اقلیمی بدلون په اړه یو ورځنی ورکشاپ ورکړل شو.